Drillo om Haugesund-Haris: – Nesten ikke til å tro
– Det et nesten ikke til å tro. Det skjer at man scorer på langskudd, men ikke i hytt og vær, kommenterte en ytterst imponert Egil Olsen på TV 2 Zebra. Et sprudlende FK Haugesund var klart best i solen på Haugesund Stadion, og det kunne blitt enda styggere for Odd, som «slapp unna» med 1-3-tap. Les fyldig kampreferat her Haris Hajradinović er gutten man snakker om på Haugalandet onsdag kveld. I løpet av drøye tre minutter ble en ny Tippeliga-profil skapt: 27. min: Hajradinović får ballen fra Torbjørn Agdestein, og skrur ballen i krysset – bort fra Odd-keeper Sondre Rossbach. – Et praktfullt langskudd, kommenterte Drillo, som likevel tillot seg å sette et stort spørsmålstegn ved Rossbach, Odds beste spiller i oppgjøret. 31. min: Hajradinović overgår både seg selv og adjektivet «praktfullt». 22-åringen drar seg innover i banen og smelle kula i lengste kryss med sin strøkne venstrefot.– Fantastisk kvalitet. Bra venstrefot. Et stort pluss for oss. Det var nydelig for oss, sier Haugsund-trener Mark Dempsey til TV 2 Zebra. Han har løftet Haugesund opp på fjerdeplass, tre poeng bak tabelltreer Odd. – Vi var fantastiske. Det var innsats, vi kjemper og det var kvalitet på skuddene fra Haris. Vi skulle ha scoret flere. Jeg er så stolt, sier han. Hajradinović kom til Haugesund på en seks måneders låneavtale i januar. Dempsey lover nå at 22-åringen blir i Haugesund også etter sommeren. – Han vil bli hos oss. Jeg snakket med ham i går. Han skal vi ha..., sier Dempsey til TV 2. Haris Hajradinovic er spilleren som slo til sin egen keeper Per Kristian Bråtveit i Drammen 3. april, noe som endte med utvisning. Drillo kalte det hele for «uforståelig». Onsdag slo bosnieren tilbake, og denne gangen var «slagene» av langt hyggeligere karakter. – Jeg ser at jeg har rom, og det er det..., forklarer Hajradinović overfor TV 2. – De fleste på Haugesund har spilt opp mot sitt beste, mens de fleste på Odd har spilt langt under pari, oppsummerte Drillo – som senere tok ordet «klasseforskjell» i sin munn.Odd kunne overtatt tabelltoppen med seier på Haugesund Stadion, og det startet lovende for Dag-Eilev Fagermos menn. Men det tok ikke lang tid før FK Haugesund begynte å dominere både spill og sjanser. Torbjørn Agdestein (24) er i ferd med å etablere seg som Tippeliga-goalgetter, og hans 1-0-scoring var i den kategorien. Stordabuen, som dro til Brighton som 18-åring, var der han skulle være etter at spissmakker Ibrahim Shuaibu fikk feid ballen inn foran mål. – Vi er tilbake der Haugesund hører hjemme. Vi lager et fort på Haugesund stadion, sier Agdestein til TV 2. Les også: Fagermo har sittet i særklasse lengst i Tippeligaen Fredrik Semb utlignet for Odd etter sterkt forarbeid av Olivier Occean. Da var det spilt drøye 20 minutter – og resten av omgangen skulle tilhøre Haris Hajradinović Etter et fyrverkeri av en første omgang, roet ting seg noe etter hvilen. Haugesund fortsatte å levere best fotball – og det hjalp ikke akkurat for Odd at dommer Kai Erik Steen vurderte Lars Kristian Eriksens felling av Ibrahim til å være innenfor sekstenmeteren. Det var en feilvurdering av dommeren, men straffesparket fra Filip Kiss ble reddet av Sondre Rossbach. Sett denne? Reagerer kraftig på Andersens Nord-Korea-jobb
(Haugesund-Odd 3-1) Først gjorde Haris Hajradinović (22) det én gang: Et kremmerhus i krysset. Så gjorde den nye Haugesund-yndlingen det igjen. Bare enda vakrere. Haugesund-yndlingen det igjen. Bare enda vakrere.